31998D0676
L 317/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 ноември 1998 година
относно признаване по принцип пълнотата на документацията, представена за подробна проверка с оглед евентуалното включване на KIF 3535 (мепанипирим), имазамокс (AC 299263), DE 570 (флорасулам), флуазолат (JV 485), Coniothyrium minitans и бензоена киселина в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер C(1998) 3514)
(текст от значение за ЕИП)
(98/676/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 98/47/ЕО на Комисията (2), и по-специално член 6, параграф 3 от нея,
като има предвид, че Директива 91/414/ЕИО (наричана по-нататък „директивата“) предвижда разработването на списък на Общността, съдържащ активните вещества, разрешени за включване в състава на продуктите за растителна защита;
като има предвид, че досиета за шест активни вещества са представени от кандидатите на компетентните органи в съответните държави-членки с оглед включването на тези активни вещества в приложение I към директивата;
като има предвид, че на 24 октомври 1997 г. Kumiai Chemical Industry Co. Ltd представи на компетентните органи в Италия досие за активното вещество KIF 3535 (мепанипирим);
като има предвид, че на 2 декември 1997 г. Cyanamid Agro SA/NV представи на компетентните органи във Франция досие за активното вещество имазамокс (AC 299263);
като има предвид, че на 2 февруари 1998 г. Dow Agro Sciences представи на компетентните органи в Белгия досие за активното вещество DE 570 (флорасулам);
като има предвид, че на 29 септември 1997 г. Twinagro Ltd представи на компетентните органи в Обединеното кралство досие за активното вещество флуазолат (JV 485);
като има предвид, че на 10 септември 1997 г. Prophyta GmbH представи на компетентните органи в Германия досие за активното вещество Coniothyrium minitans;
като има предвид, че на 25 май 1998 г. Menno Chemie Vertriebsgesellschaft mbH представи на компетентните органи в Германия досие за активното вещество бензоена киселина;
като има предвид, че горепосочените компетентни органи уведомиха Комисията за резултатите от първата проверка на пълнотата на документацията от гледна точка на предвидените в приложение II изисквания за данните и информацията и за поне един съдържащ съответното активно вещество продукт за растителна защита в приложение III към директивата; като има предвид, че впоследствие, в съответствие с разпоредбите на член 6, параграф 2, документацията е представена от кандидатите на Комисията и на останалите държави-членки;
като има предвид, че документацията за KIF 3535 (мепанипирим), имазамокс (AC 299263), DE 570 (флорасулам), флуазолат (JV 485), Coniothyrium minitans и бензоена киселина беше отправена към Постоянния фитосанитарен комитет на 7 юли 1998 г.;
като има предвид, че член 6, параграф 3 от директивата изисква потвърждение на общностно равнище на принципното съответствие на всяко едно от документациите на изискванията за данните и информацията, предвидени в приложение II и за най-малко един съдържащ въпросното активно вещество продукт за растителна защита в приложение III към директивата;
като има предвид, че подобно потвърждение е необходимо с оглед пристъпването към подробна проверка на документацията, както и с оглед предоставянето на държавите-членки на възможност за даване на временно разрешение за продуктите за растителна защита, съдържащи въпросното активно вещество, съобразно условията, регламентирани в член 8, параграф 1 от директивата, и по-конкретно условието за извършване на подробна оценка на активното вещество и на продукта за растителна защита с оглед изискванията на директивата;
като има предвид, че такова решение не възпрепятства изискването на допълнителни данни или информация от кандидата, в случай че подробната проверка установи необходимостта от подобни данни или информация за вземането на решение;
като има предвид, че е налице съгласие между държавите-членки и Комисията Италия да продължи подробната проверка на документацията за KIF 3535 (мепанипирим), Франция да продължи подробната проверка на документацията за имазамокс (AC 299263), Белгия да продължи подробната проверка на документацията за DE 570 (флорасулам), Обединеното кралство да продължи подробната проверка на документацията за флуазолат (JV 485) и Германия да продължи подробната проверка на документацията за Coniothyrium minitans и бензоена киселина;
като има предвид, че Италия, Франция, Белгия, Обединеното кралство и Германия ще докладват заключенията от тези проверки, придружени от всички препоръки относно включването или невключването и всички свързани с това условия, на Комисията във възможно най-кратък срок, ненадхвърлящ 1 година; като има предвид, че при получаването на тези доклади подробната проверка ще бъде продължена с помощта на специалисти от всички държави-членки в рамките на Постоянния фитосанитарен комитет;
като има предвид, че предвидените в настоящото решение мерки са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета се приемат за съответстващи по принцип на изискванията за данните и информацията, предвидени в приложение II, а за съдържащ въпросното активно вещество поне един продукт за растителна защита - в приложение III към директивата, като се взеха предвид предлаганите начини на употреба:
1.
досието, представено от Kumiai Chemical Industry Co. Ltd на Комисията и държавите-членки с оглед включването на KIF 3535 (мепанипирим) като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 7 юли 1998 г.;
2.
досието, представено от Cyanamid Agro SA/NV на Комисията и държавите-членки с оглед включването на имазамокс (AC 299263) като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 7 юли 1998 г.;
3.
досието, представено от Dow Agro Sciences на Комисията и държавите-членки с оглед включването на DE 570 (флорасулам) като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 7 юли 1998 г.;
4.
досието, представено от Twinagro Ltd на Комисията и държавите-членки с оглед включването на флуазолат (JV 485) като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 7 юли 1998 г.;
5.
досието, представено от Prophyta GmbH на Комисията и държавите-членки с оглед включването на Coniothyrium minitans като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 7 юли 1998 г.;
6.
досието, представено от Menno Chemie Vertriebsgesellschaft mbH на Комисията и държавите-членки с оглед включването на бензоената киселина като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 7 юли 1998 г.
Член 2
Адресати на настоящото решение са държавите-членки.
Съставено в Брюксел на 17 ноември 1998 година.